Ren Gornal

*\*หมายเหตุ ในหน้านี้กล่าวถึงเฉพาะเร็น กอร์นอล ใน AU Scienia เท่านั้น ซึ่งจะมีความคลาดเคลื่อนกับต้นฉบับในเรื่องวันเวลาของเหตุการณ์\**

## เร็น กอร์นอล

### เผ่าพันธุ์

สิ่งมีชีวิตดัดแปลงพันธุกรรม (มนุษย์ครึ่งพืช)

### อาวุธ

มีดผ่าตัด ถั่วทาเคิล(ไม้เลื้อยขนาดยักษ์ซึ่งงอกจากแผ่นหลัง ใช้ในการหยิบจับสิ่งของและป้องกันตัว)

### พลัง/ความสามารถพิเศษ

ควบคุมการเติบโตของพืชได้ทั่วร่างกาย สื่อสารกับพืชบางชนิดได้

### ชอบ

พฤกษศาสตร์ หนังสือ แพนเค้ก การได้ช่วยเหลือผู้อื่น

### คนรัก

มีมากเกินกว่าจะระบุได้

**เร็น กอร์นอล** (อังกฤษ: Ren Gornal) อายุรแพทย์ประจำกลุ่มเอ ทำหน้าที่ตรวจรักษาควบคู่ไปกับการทำวิจัยในแผนกพฤกษศาสตร์โดยมีฟรานเซสก้า วาเลนเซียเป็นผู้ดูแล

สิ่งที่เป็นเอกลักษณ์ประจำตัว คือความสามารถในการงอกพืชลักษณะคล้ายต้นถั่วขึ้นบนร่างกาย และฉายาที่คนในกลุ่มตั้งให้ นั่นคือ "หลวงพ่อถั่ว" โดยได้มาจากความนำโชคของเขานั่นเอง

เร็นเป็นหนึ่งในตัวละครผู้เล่นของ TTR-ME เช่นเดียวกับ ชิอาเฟอร์ ลิโอเนส เพื่อนสนิทจากเมืองเดิมของเขา โดยทั้งสองมีต้นแบบมาจากตัวละครในนวนิยายเรื่อง Ogimi [Who am I?]

## บุคลิกภาพ

### ลักษณะภายนอก

ผมสีดำ ดวงตาสีเขียวใบไม้ ผิวขาวอมเหลือง รูปร่างสูงและสมส่วน สวมแว่นกรอบเหลี่ยมสีดำ แต่งเครื่องแบบแพทย์ คือ สวมกาวน์แบบยาว เสื้อเชิ้ตสีฟ้า เนคไทน้ำเงิน กางเกงขายาวดำและรองเท้าหุ้มส้น มักนำกล่องพยาบาลติดตัวไปด้วยเสมอ

### ลักษณะนิสัย

เป็นคนที่อ่อนโยน ยิ้มแย้ม ใจเย็น มองโลกในแง่ดี มีความอดทน โกรธยาก (แต่ถ้าใครทำให้เขาโกรธอาจถึงขั้นเกลียดกันไปเลยก็ได้) เน้นความประณีประนอม ชอบช่วยเหลือผู้อื่นไม่ว่าอีกฝ่ายจะอยู่ฝั่งใด หรือจะเกลียดกันขนาดไหน มักชอบเล่นมุกฝืด มีความอยากที่จะยึดเกาะหรือสัมผัสอยู่ตลอดซึ่งเป็นผลพวงมาจากยีนพืชในร่างกาย

## ประวัติ

*\*เนื้อหาด้านล่างนี้อาจมี Spoiler\**

ีเดิมชื่อ **เรย์กิ เวเรเนียร์** โดยเมื่ออายุครบ 18 ปี ก็ได้เปลี่ยนมาเป็นแบบในปัจจุบัน ทั้งนี้เพื่อให้การเรียนต่อในสายด้านการแพทย์เกิดความราบรื่นมากขึ้น มีรหัสประจำตัวสัตว์สังเคราะห์คือ **A-0412-2** ได้รับมาหลังถูกใช้เป็นตัวทดลองในการเพิ่มคลอโรพลาสต์บนเซลล์ผิวหนังของมนุษย์ แต่ผลการทดลองล้มเหลวเพราะใช้เอนไซม์ตัดจำเพาะสลับกับอีกอันหนึ่งซึ่งไว้สำหรับเร่งการเจริญเติบโตและเพิ่มความสำเร็จในการขยายพันธุ์ของพืช ทำให้มีต้นถั่วกลายพันธุ์งอกขึ้นมาเป็นจำนวนมาก พ่อของเร็นใช้เวลาเกือบ 1 ปีในการแก้ไขยีนที่เสียหายนั้นให้กลับเป็นปกติมากที่สุด

ในครั้งแรก ผลลัพธ์ที่ได้จากการรักษา คือ เร็นจะสามารถคุมการเติบโตของต้นพืชได้ด้วยจิตใต้สำนึก แต่ด้วยเห็นว่ามันใช้ประโยชน์อะไรไม่ได้นัก จึงพัฒนาต่อให้มีการแทรกตัวของเซลล์ประสาทภายในลำต้น เปลี่ยนท่อลำเลียงส่วนในและนอกให้เป็นโครงสร้างคล้ายกระดูกและเซลล์กล้ามเนื้อตามลำดับ ส่งผลให้เกิดความสามารถพิเศษแบบเช่นในปัจจุบัน แต่นั่นก็แลกกับการที่ฝ่ายพ่อต้องจำคุกเป็นเวลาหลายปี และเมื่อพ้นโทษก็ต้องออกจากงานไปตลอดชีวิต ก่อให้เกิดปมขึ้นในใจของเร็น เพราะเขามักถูกล้ออยู่ตลอดว่ามีพ่อเป็นนักวิทยาศาสตร์โรคจิต ระยะแรกเขาไม่ค่อยสบายใจกับสิ่งที่เพิ่มมานัก แต่เมื่อพบว่ามันค่อนข้างมีประโยชน์ในยามที่เขาต้องรักษาเพียงลำพัง ก็เริ่มรู้สึกพอใจกับมันอยู่บ้าง

เหตุที่มุ่งมันกับการเป็นแพทย์ ก็เนื่องมาจากมีเหตุการณ์ที่เขาต้องเข้าโรงพยาบาลด้วยอาการไข้เลือดออก แต่กลับถูกขับไล่เพราะพบว่าเป็นสัตว์สังเคราะห์ ขณะที่พ่อของเขาซึ่งมีทักษะในการรักษายังคงอยู่ในเรือนจำ โชคดีที่อีกโรงพยาบาลหนึ่งไม่ทันสังเกตประวัติจึงทำการรักษาให้ ส่งผลให้เขารอดพ้นจากความตายอย่างหวุดหวิด นับแต่นั้นมาเร็นจึงได้ตั้งเป้าหมายว่าสักวันจะยื่นมือช่วยเหลือทุกคนโดยไม่เกี่ยงว่าเป็นเผ่าพันธุ์ใด เพื่อที่พวกเขาจะได้ไม่ต้องเจ็บปวดเช่นที่เขาพบมา

### การศึกษา

ในช่วงเกรด 1-9 เรียนตามระบบปกติ กระทั่งเมื่อถึงเกรด 10 เร็นได้เข้าสู่ระบบแผนการเรียนแบบพิเศษซึ่งให้มนุษย์และสัตว์สังเคราะห์ได้เรียนร่วมกัน โดยมีชิอาเฟอร์และเพื่อนคนอื่นๆ เป็นผู้ร่วมห้อง นอกจากนี้เขายังลงเรียนในระบบพรีดีกรี หรือการเรียนในระดับปริญญาตรีไปพร้อมกับช่วงสามปีสุดท้ายของการศึกษาขั้นพื้นฐาน ทำให้จากเดิมเรียนช้ากว่ากำหนดไป 1 ปี ถูกปรับให้เป็นเรียนเร็วกว่าปกติ 2 ปี

เร็นตั้งเป้าหมายไว้ว่าจะเรียนต่อเฉพาะทางเป็นกุมารแพทย์ แต่ด้วยเหตุจากสงครามทำให้ทุกคนล่วงรู้ในเผ่าพันธุ์ที่แท้จริงของเขา และถูกเพิกถอนใบอนุญาตประกอบวิชาชีพไป

### การทำงาน

เร็นมีโอกาสได้ทำงานจริงในโรงพยาบาลเนร่าเวสต์เป็นเวลา 4 เดือนก่อนถูกจับกุมโดยกองปราบ เมื่อหลบหนีได้จึงกลับมาทำงานต่อในองค์กรเพื่อความเท่าเทียมทุกชีวิต (Organisation for Creatures Equality: OCE) โดยอยู่ในตำแหน่งรองหัวหน้าหน่วยฟื้นฟู ต่อมาหลังจบสงคราม และเข้าสู่เมือง SCIENIA จึงเข้ามาอยู่ในแผนกพฤกษศาสตร์และคอยรับหน้าที่รักษาเมื่อมีเหตุจำเป็น

### ความสัมพันธ์

* *อายากะ เวเรเนียร์* - มารดา เป็นชาวญี่ปุ่น คอยดูแลเร็นในช่วงที่ฝ่ายบิดายังไม่พ้นโทษ ช่วบสอนภาษาและวิถีต่างๆ แบบญี่ปุ่น รวมถึงถ่ายทอดเรื่องราวภัยพิบัติที่บรรพบุรุษเคยพบ
* *ดร.มาร์แชลล์ เวเรเนียร์* - บิดา เป็นชาวอังกฤษ ช่วยเหลือเร็นจากความผิดพลาดในการทดลองโดยแลกกับชื่อเสียงและการงานของเขา เมื่อพ้นโทษก็คอยเลี้ยงดูเร็นเป็นอย่างดีโดยตระหนักเสมอว่า ในเมื่อเสียร่างกายที่เป็นมนุษย์ไปแล้ว ก็ต้องรักษาจิตใจที่เป็นมนุษย์เอาไว้ให้ได้มากที่สุด
* *เจวิส เชียวาริโน่* - เพื่อนสนิท เล่นด้วยกันมาตั้งแต่ยังเล็กเนื่องจากพ่อของทั้งสองสนิทกันและมักไปมาหาสู่กันเป็นประจำ หากไม่นับคนในครอบครัว เจวิสถือเป็นคนแรกที่ยอมรับในพลังที่เร็นมีอยู่ และดูจะชื่นชอบอย่างมากอีกด้วย
* *ชิอาเฟอร์ ลิโอเนส* - เพื่อนสนิท พบกันในเขตสัตว์สังเคราะห์เมื่ออายุได้ 13 ปี และมีโอกาสได้ทำความรู้จักกันมากขึ้นเมื่อช่วงที่เรียนเกรด 10 เร็นมักขอให้อีกฝ่ายสอนการบ้านอยู่เสมอเนื่องจากชิอาเฟอร์เรียนรู้ได้เร็วกว่ามาก หลังเข้าสู่ชีวิตวัยทำงานทั้งสองเกือบจะเรียกได้ว่าแยกทางกัน แต่เมื่อมาเข้าสู่ระบบลูป ก็กลับมาใช้ชีวิตด้วยกันอีกครั้ง
* *ดร.เซเลน่า เอนเดล* - บัดดี้สมัยเรียนแพทย์ เคยสนิทกันมาตั้งแต่วัยประถมแต่ระยะหลังก็แยกย้ายกันไปก่อนจะพบกันอีกครั้งที่มหาวิทยาลัย
* *ดร.การ์นาร์ด วาร์คอฟ* - ผู้เป็นต้นคิดในการนำเร็นมาเป็นตัวทดลอง โดยมีเป้าหมายที่แท้จริงเพื่อทำลายขวัญคู่แข่ง หรือดร.มาร์แชลล์นั่นเอง ซึ่งต่อมาก็ทำการชดใช้ความเสียหายให้โดยการทำสำเนาสมองของเร็นไว้เพื่อที่ในอนาคตจะมีคนสร้างร่างกายที่เป็นมนุษย์มาให้

### Loop-0

เร็นไม่มี Loop-0 เป็นของตัวเองเนื่องจากได้ตายไปแล้วในเมืองบ้านเกิด แต่เหตุที่ปรากฏตัวขึ้นมาได้เป็นเพราะนักวิจัยในยุคหลังได้เก็บตัวอย่างต้นถั่วเขียวบนหลุมศพไปไว้ที่ SCIENIA พร้อมทั้งนำรหัสพันธุกรรมเข้าสู่ระบบฐานข้อมูล ทำให้เมื่อ The Restorer ฟื้นฟูระบบขึ้นมา เร็นจึงถูกคืนชีพขึ้นมาด้วย ด้วยความที่ไม่ได้เก็บความทรงจำของเขาเอาไว้ ทำให้ต้องมีการสังเคราะห์ขึ้นมาโดยอิงจากของชิอาเฟอร์ ซึ่งในเวลาต่อมาก็กลับมาสมบูรณ์อีกครั้งหลังพบสำเนาสมองในกระเป๋าโน้ตบุ๊กของชิอาเฟอร์

## ข้อมูลอื่นๆ

* ส่วนสูงที่คำนวณออกมาโดยอิงจากพ่อและแม่อยู่ที่ 173 เซนติเมตร (ส่วนสูงปัจจบัุนคือ 186 เซนติเมตร และมีแนวโน้มว่าจะเพิ่มขึ้นเรื่อยๆ หากไม่ได้อยู่ในระบบลูป)
* มีเชื้อชาติอังกฤษ-ญี่ปุ่น

## แจ้งถึงผู้เล่นคอมมู

แม้เร็นจะขึ้นชื่อเรื่องการลวนลามคนอื่นได้ทุกเวลา แต่มั่นใจได้ว่าจะไม่ทำอันตรายอะไรกับกลุ่มเอคนอื่นอย่างแน่นอน (ยกเว้นชิอาเฟอร์)

## เพิ่มเติม

1. ↑ สามารถอ่านนิยายได้ที่นี่ [1]http://writer.dek-d.com/mewwe/writer/view.php?id=1387759